OzLabs/hebrew-wiki-articles huggingface dataset:
פסגות לורנס

פסגות לורנס (באנגלית: Lawrence Peaks) הן קבוצת פסגות גבוהות, באזור חוף בורכגרווינק בארץ ויקטוריה, שבאנטארקטיקה.

הפסגות מפרידות בין קרחון סיפרר, לבין ראשו של קרחון מרינר.

== היסטוריה ==
=== מקור השם ===

שמן של הפסגות ניתן להן על ידי משלחת חקר קרחון מרינר מטעם משלחת הסקר הגאולוגי האנטארקטי של ניו זילנד, אשר חקרה את אנטארקטיקה בעונת המחקר (הקיץ האנטארקטי) 1966–1967.

הפסגות נקראות על שמו של ג'יי. אי. ס. לורנס (J.E.S.Lawrence), שהיה מפקד משלחת הסקר הגאולוגי.

== לקריאה נוספת ==

<div class="mw-content-ltr">• Edmund Stump, [https://books.google.co.il/books?id=tS-GueGKj68C&pg=PA80&lpg=PA80&dq=%22Lawrence+Peaks%22&source=bl&ots=5dBAeBeXFJ&sig=ACfU3U0o2EDSHQITyOb90mOwy0mNZgDedQ&hl=en&sa=X&ved=2ahUKEwja5uns3f3tAhUZVBUIHcjGAXs4ChDoATAMegQIARAC#v=onepage&q=%22Lawrence%20Peaks%22&f=false The Ross Orogen of the Transantarctic Mountains], PP 78 - 80</div>

<div class="mw-content-ltr">• Borg, S. G. and Stump, E, [https://ui.adsabs.harvard.edu/abs/1987GMS....40...67B/abstract Paleozoic magmatism and associated tectonic problems of northern Victoria Land, Antarctica], Washington DC American Geophysical Union Geophysical Monograph Series, vol. 40, pp. 67–75, 1987. doi:10.1029/GM040p0067.</div>

<div class="mw-content-ltr">• F. Ferraccioli, E. Armadillo, A. Zunino, E. Bozzo, S. Rocchi, P. Armienti, [https://www.nbi.dk/~zunino/publ/ferraccioli_etal2008.pdf Magmatic and tectonic patterns over the Northern Victoria Land sector of the Transantarctic Mountains from new aeromagnetic imaging], Tectonophysics 478 (2009) 43–6</div>

<div class="mw-content-ltr">• C. J. Adams and P. F. Whitla, R. H. Findlay, B. F. Field, [https://www.readcube.com/articles/10.1002%2F9781118664957.ch8 AGE OF THE BLACK PRINCE VOLCANICS IN THE CENTRAL ADMIRALTY MOUNTAINS AND POSSIBLY RELATED HYPABYSSAL ROCKS IN THE MILLEN RANGE, NORTHERN VICTORIA LAND, ANTARCTICA], Geological Investigations in Northern Victoria Land Antarctic Research Series, Volume 46, Pages 203-210</div>

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:8614 פסגות לורנס] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=127864 פסגות לורנס] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=8221&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פסגות לורנס] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=8614&fid=antgeo_113 תצלום לוויין של אזור פסגות לורנס]
* [http://distancebetween.info/lawrence_peaks מחשבון מרחקים - המרחק מפסגות לורנס לאתרים סמוכים]
* [https://www.mindat.org/feature-6636756.html פסגות לורנס] באתר mindat

== הערות שוליים ==

לורנס
לורנס
סקוט פרנקלין

סקוט פרנקלין (באנגלית: Scott Franklin; נולד ב-23 באוקטובר 1964) הוא פוליטיקאי ואיש עסקים אמריקאי, המכהן כחבר בית הנבחרים של ארצות הברית מטעם מחוז הקונגרס ה-18 של מדינת פלורידה. בשנים 2021–2023 ייצג פרנקלין את מחוז הקונגרס ה-15.

== ביוגרפיה ==
פרנקלין נולד בעיר תומאסטון שבג'ורג'יה, וגדל בלייקלנד שבפלורידה. בשנת 1986 השלים לימודי תואר ראשון באקדמיה הימית של ארצות הברית, ובהמשך שירת בצי האמריקאי כטייס ימי. הוא הטיס מטוסים מסוג "Lockheed S-3 Viking" ממספר נושאות מטוסים ובמרוצת השנים הוצב בתפקידים מעבר לים. מאוחר יותר השלים פרנקלין לימודי תואר שני במנהל עסקים מהאוניברסיטה האווירונאוטית אמברי–רידל. כמו כן, הוא בוגר מכללת כוחות הגנה המשולבים של האוניברסיטה לביטחון לאומי.

בסך הכל הסתכם שירותו בצי ארצות הברית ב-26 שנה: 14 שנה בתפקיד פעיל ותריסר השנים הנותרים בכוחות המילואים של הצי. לאחר פיגועי 11 בספטמבר ב-2001 נקרא חזרה לתפקיד פעיל בפיקוד מרכז של ארצות הברית. לבסוף פרש באורח סופי בדרגת קומנדר.

בשנת 2000 הצטרף פרנקלין לחברת הביטוח "Lanier Upshaw", ואחר כך נהיה למנהל הכללי של החברה. בשנת 2017 נבחר פרנקלין לנציב במועצת העיר של לייקלנד מטעם המחוז הדרום-מזרחי, והחליף בתפקיד את אדי ייטס הוותיק. כתוצאה מהתמודדותו לקונגרס האמריקאי נדרש פרנקלין להתפטר מתפקידו במועצת העיר.

במרץ 2020 הודיע פרנקלין כי יתמודד לבית הנבחרים של ארצות הברית במחוז הקונגרס ה-15 של פלורידה מול נציג המחוז המכהן רוס ספאנו. הוא קרא תיגר על ספאנו בבחירות המקדימות שהתקיימו במפלגה הרפובליקנית. ספאנו עמד בפני חקירה פדרלית בשל אי סדרים-פיננסיים. בפריימריז הרפובליקנים פרנקלין גבר על ספאנו ונבחר למועמד המפלגה בבחירות הכלליות. ביום הבחירות ניצח פרנקלין את אלן קון, מועמד המפלגה הדמוקרטית, ונבחר אל הקונגרס ה-117 של ארצות הברית.

עם התכנסות הקונגרס ה-118 של ארצות הברית עבר לייצג את מחוז הקונגרס ה-18, ואת ייצוג המחוז ה-15 תפסה עמיתתו הרפובליקנית לורל לי.

== קישורים חיצוניים ==

* 

* 

== הערות שוליים ==

קטגוריה:טייסי צי ארצות הברית
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי בית הנבחרים של ארצות הברית מפלורידה
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:בוגרי האקדמיה הימית של ארצות הברית
קטגוריה:אמריקאים שנולדו ב-1964
סירסי (DC קומיקס)

סירסי (באנגלית: Circe) היא דמות בדיונית של נבלת-על המופיעה בחוברות הקומיקס וונדר וומן ביקום DC של DC קומיקס. הדמות הופיעה לראשונה בחוברת Wonder Woman #37 מספטמבר 1949, ונוצרה על ידי הכותב רוברט קניגר והמאייר הארי ג'. פיטר. דמותה מבוססת על קירקה מהמיתולוגיה היוונית, שכלאה את אודיסיאוס באודיסיאה של הומרוס.

לפי סיפור המקור, סירסי היא מכשפה מרושעת ויפת-מראה בת אלפי שנים השומרת על מראה צעיר באמצעות שיקוי קסם. היא מקבלת כוחות קסם ומסוגלת להפוך גברים לבעלי חיים בהתאם לאישיותם. בשל פשעיה נגד בני התמותה, המלכה היפוליטה גירשה אותה למקום בשם סורקה, "אי כוכב בחלל החיצון, היכן שהיא לא תוכל לגרום נזק". בעקבות חזרתה לכדור הארץ, סירסי מנסה לחסל את וונדר וומן משום שלפי נבואתה של אורקל מימים קדומים, בתה של היפוליטה תהיה הדרך לתקן את מעשיה. בניגוד לאויבים השונים של וונדר וומן מתור הזהב, סירסי אינה מבקשת לכפר על עוונותיה כאשר מזימתה נכשלת, ובין השתיים מתפתחת טינה רבת-שנים. כפי שמתברר בחוברת Captain Marvel Adventures #66 של קפטן מארוול, אוגאר האלמותי העניק לסירסי אלמותיות לפני כשלושת אלפי שנים בעוד היא הייתה נסיכה יוונית בתקווה שהיא תינשא לו. אולם, מכיוון שהוא לא העניק לה נעורים נצחיים, היא הזדקנה ונהפכה למכוערת. לפיכך, היא חווה רגשות שנאה עבור גברים ששונאים את מראה והיא לומדת קסם כדי להפוך אותם לבעלי חיים. בכל תקופות הזמן בה הופיעה מחדש, מראה החיצוני היה שונה, לרבות שיערה. בתור הזהב היא הוצגה כזהובת שיער, בתור הכסף הוצגה כבעלת שיער עורב, בתור הארד היה זה שיער אדמוני, לאחר המשבר בעולמות האינסופיים בעלת שיער סגול ולאחר פלאשפוינט בעלת שיער אדום כדם וגוון עור חיוור.

דמותה של סירסי מופיעה בסדרות האנימציה "ליגת הצדק ללא גבולות" בדיבובה של רייצ'ל יורק (בפרק This Little Piggy), וב"ליגת הצדק בפעולה" בדיבובה של לורה פוסט בפרק Luthor in Paradise. הדמות הופיעה גם במשחק הרשת "יקום DC אונליין" בדיבובה של מישל פורבס.

==קישורים חיצוניים==
* [https://dc.fandom.com/wiki/Circe דף הדמות] בפרויקט ויקיה של DC קומיקס

קטגוריה:וונדר וומן
קטגוריה:אלים למחצה בדיוניים
Treat People with Kindness

Treat People with Kindness (בעברית: להתייחס לאנשים באדיבות) הוא סינגל שהוקלט על ידי הזמר האנגלי הארי סטיילס, מתוך אלבום האולפן השני שלו, Fine Line. השיר יצא לאור ב-1 בינואר 2021, כסינגל השישי מתוך האלבום, על ידי חברות התקליטים ארסקין וקולומביה רקורדס.<ref></ref>

== רקע וקידום ==
סטיילס קידם את הסינגל בסיבוב ההופעות העולמי שלו, , תוך שימוש בסיסמה "TPWK", שהופיעה על הגיטרה שלו ועל מוצרי מרצ'נדייז של סיבוב ההופעות, בין היתר חולצות גאווה, שנמכרו במטרה לגייס כספים לארגון החינוך GLSEN.<ref></ref><ref></ref> זה נתן לסטיילס את הרעיון לכתוב שיר שיכלול את הסיסמה "Treat People with Kindness", שהוא הרצועה האחת עשרה באלבום האולפן השני שלו, Fine Line.<ref></ref>

באוקטובר 2019, כרזות טיזר הכוללות את המשפט "" ואת ראשי התיבות "TPWK" הופיעו בלונדון, טוקיו, לוס אנג'לס, ניו יורק ובאוסטרליה, שמקשרים להארי וליציאת אלבומו החדש בשל אזכור המוטו שלו, "Treat People with Kindness".<ref></ref><ref></ref>

== וידאו קליפ ==
ב-23 בדצמבר 2020, אתר האינטרנט Vevo פרסם טיזר לקליפ.<ref></ref> השיר יצא לאור ב-1 בינואר 2021, כסינגל השישי מתוך האלבום, לצד הקליפ שלו, בו משתתפת פיבי וולר-ברידג'.<ref></ref><ref></ref>

== מיקומי שיא ==

== היסטוריית יציאות לאור ==
{| class="wikitable plainrowheaders" border="1"
! scope="col" |מדינה
! scope="col" |תאריך יציאה
! scope="col" |פורמט
! scope="col" |חברת תקליטים
! scope="col" |מקור
|-
!הממלכה המאוחדת
|9 בינואר 2021
|מוזיקה עכשווית למבוגרים
|ארסקין • קולומביה
|<ref></ref>
|-
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2021
קטגוריה:שירי הארי סטיילס
קטגוריה:שירים שנכתבו על ידי ג'ף באסקר
קטגוריה:שירים שנכתבו על ידי הארי סטיילס
קטגוריה:שירים שהופקו על ידי ג'ף באסקר
קטגוריה:וידאו קליפים בשחור-לבן
קטגוריה:סינגלים בהוצאת קולומביה רקורדס
זאפ (מחאה)

זאפ (באנגלית: Zap) הוא סוג של פעולה פוליטית ישירה אשר נכנסה לשימוש בשנות ה-70 בארצות הברית והפך לפופולרי על ידי קבוצת Gay Activists Alliance . זאפ הייתה הפגנה רועשת בציבור שנועדה להביך דמות ציבורית או אדם מפורסם תוך הפניית תשומת הלב הציבורית לנושאים הקשורים לזכויות להט"ב.

למרות שארגונים הומופיליים אמריקאיים נהגו לקיים הפגנות כבר מ-1959, הפגנות אלו נטו להיות מחוץ למקום שבו התרחש אירוע מסוים ונהגו להיות שקטות יחסית, אך לאחר מהומות סטונוול, אקטיביסטים להט"בים צעירים ורדיקליים יותר תמכו פחות בגישה המתונה של הדור המבוגר יותר. הזאפ התמקד בפוליטיקאים ודמויות ציבוריות אחרות ורבים עסקו בייצוגם של להט"בים במדיה. קבוצות אקטיביזם להט"בים העוסקים ב-HIV המשיכו להשתמש בטקטיקות מחאה המזכירות את הזאפ עד לשנות ה-90 והלאה.

== לקריאה נוספת ==
<div class="mw-content-ltr">
* Bianco, David (1999). Gay Essentials: Facts For Your Queer Brain. Los Angeles, Alyson Books. .
* Bronski, Michael (2011). A Queer History of the United States. Boston, Beacon Press. .
* Campbell, J. Louis (2007). Jack Nichols, Gay Pioneer: "Have You Heard My Message?". Haworth Press. .
* Capsuto, Steven (2000). Alternate Channels: The Uncensored Story of Gay and Lesbian Images on Radio and Television. Ballantine Books. .
* Carter, David (2005). Stonewall: The Riots That Sparked the Gay Revolution. Macmillan. .
* Clendinen, Dudley (1999). Out for good : the struggle to build a gay rights movement in America. Simon & Schuster. .
* Duberman, Martin (1993). Stonewall. Penguin Books. .
* Eisenbach, David (2006). Gay Power: An American Revolution. Carroll & Graf Publishers. .
* Faderman, Lillian and Stuart Timmons (2006). Gay L.A.: A History of Sexual Outlaws, Power Politics, and Lipstick Lesbians. Basic Books. .
* Gross, Larry P. (2001). Up from Invisibility: Lesbians, Gay Men, and the Media in America. Columbia University Press. .
* Kenney, Moira (2001). Mapping Gay L.A.: The Intersection of Place and Politics. Temple University Press. .
* Loughery, John (1998). The Other Side of Silence&nbsp;– Men's Lives and Gay Identities: A Twentieth-Century History. New York, Henry Holt and Company. .
* Miller, Neil (1995). Out of the Past: Gay and Lesbian History from 1869 to the Present. New York, Vintage Books. .
* Teal, Donn (1971, reissued 1995). The Gay Militants: How Gay Liberation Began in America, 1969–1971. New York, St. Martin's Press. (1995 edition).
* Tropiano, Stephen (2002). The Prime Time Closet: A History of Gays and Lesbians on TV. New York, Applause Theatre and Cinema Books. .
</div>

קטגוריה:להט"ב: היסטוריה
קטגוריה:דרכי מחאה
קרחון לודמן

קרחון לודמן (באנגלית: Ludeman Glacier) הוא קרחון עמק, ברכס חבר העמים, בהרי המלכה מוד, באזור חוף דופק של שטח חסות רוס, שבאנטארקטיקה.

אורכו של הקרחון 24 קילומטרים.

הקרחון זורם לכיוון צפון דרך רכס חבר העמים, ונשפך אל חלקו המזרחי של קרחון בירדמור, 22 קילומטרים מצפון להר דונלדסון.

== היסטוריה ==
=== מקור השם ===

שמו של הקרחון ניתן לו על ידי הוועדה המייעצת לשמות אנטארקטיים.

הקרחון נקרא על שמו של לוטננט קומנדר אמט אי. לודמן (Emmert E. Ludeman), מצי ארצות הברית, שהיה הקצין האחראי על מתקני התעופה של צי ארצות הברית (the Naval Air Facility), בתחנת מקמרדו בשנת 1958.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:9112 קרחון לודמן] באתר הסקר הגאולוגי של ארצות הברית
* [https://www.adam.antarcticanz.govt.nz/nodes/view/19693 קרחון לודמן] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=128215 קרחון לודמן] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=8705&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון לודמן] באתר הגאזט האנטארקטי המשווה SCAR של ממשלת אוסטרליה
* [http://distancebetween.info/ludeman_glacier מחשבון מרחקים - המרחק מקרחון לודמן לאתרים סמוכים]

== הערות שוליים ==

לודמן
שנות העופרת באיטליה

[[ג'וזפה ממאו מכוון אקדח אל עבר המשטרה במהלך הפגנה, 1977]]
שנות העופרת (באיטלקית: Anni di piombo) היו תקופה של מהומה חברתית ופוליטית באיטליה שנמשכה מסוף שנות ה-60 ועד סוף שנות ה-80, שאופיינה בהקצנה של השיח הפוליטי ובגל של פעולות טרור מצידם של השמאל הרדיקלי והימין הרדיקלי כאחד.

שם התקופה מגיע מהמספר הרב של אירועי הירי שחלו בה<ref></ref>, וכן מהסרט "זמני העופרת" בבימוי מרגרטה פון טרוטה, אשר תורגם לאיטלקית כ"שנות העופרת". הסרט מתאר תקופה דומה של טרור פוליטי רדיקלי, ומציג שתי חברות בסייעת הצבא האדום - ארגון שמאל קיצוני חמוש שפעל בגרמניה המערבית באותן שנים.

נוהגים לסמן את תחילת שנות העופרת בשביתות הסתיו החם משנת 1969 עד שנת 1970; מותו של השוטר אנטוניו אנארומה ב־19 בנובמבר 1969; פיצוץ פיאצה פונטנה בדצמבר של אותה שנה, בה נהרגו 17 ובוצעו על ידי טרוריסטים ימניים במילאנו; והמוות שלאחר מכן באותו חודש של העובד האנרכיסט השמאלני ג'וזפה פינלי בעת שהותו במעצר המשטרה בחשד לפשע שלא ביצע.

שנות העופרת והטרור הפוליטי באיטליה הסתיימו בשלהי שנות ה-80, כאשר מרבית חברי ארגוני הטרור נטשו את פעילותם או נעצרו על ידי המשטרה האיטלקית.

שנות העופרת אינן מיוחדות רק לאיטליה. שנות ה-60 וה-70 ידעו פעילות פוליטית רדיקלית גם במדינות כגון גרמניה המערבית, צרפת וטורקיה.

== ראו גם ==
הבריגדות האדומות

== קישורים חיצוניים ==

* [https://adst.org/2016/03/years-of-lead-domestic-terrorism-and-italys-red-brigades/ תיאור האירועים במהלך שנות העופרת] 
==הערות שוליים==

קטגוריה:איטליה: היסטוריה
קטגוריה:איטליה במאה ה-20
גבעות לורנס (אנטארקטיקה)

גבעות לורנס (באנגלית: Lawrence Hills) הם קבוצה של גבעות סלעיות, באדמת מק. רוברטסון שבאנטארקטיקה.

הגבעות ממוקמות מצידו המזרחי של קרחון לאמברט.

הגבעות ממוקמות 9 קילומטרים מצפון למתלול מוסון.

== היסטוריה ==
=== גילוי ומיפוי הגבעות ===

הגבעות מופו לראשונה, בהתבסס על תצלומי אוויר שצולמו על ידי משלחת החקר האנטארקטית הלאומית של אוסטרליה בשנים 1956, 1960 ו-1973.

=== מקור השם ===

שמן של הגבעות ניתן להם על ידי ועדת השמות האנטארקטיים של אוסטרליה.

הגבעות נקראו על שם ט. אף. סי. לורנס (T.F.C. Lawrence), אשר באותה עת כיהן כסגן השר (האחראי על מחקר ועל הנדסה) (Deputy Secretary, (Research and Engineering)) של משרד תעשיות הייצור האוסטרלי (Department of Manufacturing Industry).

== קישורים חיצוניים ==
* [https://data.aad.gov.au/aadc/gaz/scar/search_names_action.cfm?search_text=8219&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR גבעות לורנס] באתר הגאזט האנטארקטי המשווה SCAR של ממשלת אוסטרליה
* [http://distancebetween.info/lawrence_hills מחשבון מרחקים - המרחק מגבעות לורנס לאתרים סמוכים]

== הערות שוליים ==

לורנס
מאיר מרציאנו

מאיר מרציאנו (נולד ב-1998) הוא עיתונאי ישראלי המשמש כתב הבריאות של חדשות 13.

==ביוגרפיה==
מאיר מרציאנו נולד ב־1998 בתל אביב, והוא הצעיר מבין אחיו. הוא גדל בבית שמרציאנו מגדירו כ"מזרחי-מסורתי": . אמו עסקה בנדל"ן, ואביו עסק במוצרי קירור. אחותו הבכורה, שביניהם הפרש גיל של כ-20 שנה, היא קרן מרציאנו, העורכת הכלכלית של חברת החדשות.

למד בישיבת בר-אילן בתל אביב ובישיבת מעלה גלבוע. שימש חניך ומדריך בתנועת בני עקיבא.

שירת בגלי צה"ל ככתב לענייני סביבה ואנרגיה ולאחר מכן ככתב לענייני בריאות.

בנובמבר 2020, החל את תפקידו ככתב הבריאות בחדשות 13. באוגוסט 2024 הודיע על עזיבתו את הערוץ.

==קישורים חיצוניים==
* 

==הערות שוליים==

קטגוריה:עיתונאים ישראלים
קטגוריה:חיילי גלי צה"ל
קטגוריה:סגל רשת
קטגוריה:סגל חדשות 13
קטגוריה:כתבים ישראלים לענייני איכות הסביבה
קטגוריה:כתבי בריאות ישראלים
קטגוריה:בוגרי בני עקיבא
קטגוריה:בוגרי הישיבה התיכונית בר-אילן (תל אביב)
קטגוריה:בוגרי ישיבת מעלה גלבוע
קטגוריה:ישראלים שנולדו ב-1998
אוטוברון

אוטוברון (בגרמנית: Ottobrunn, ) היא עיירה הנמצאת במחוז בוואריה, גרמניה. נוסדה בשנת 1955. אוטוברון מורכבת בעיקר מבתים דו-משפחתיים ובתים צמודי קרקע, וכן משטחי גן נרחבים. אוטוברון הוא גם המטה הגרמני של ההגנה והחלל של איירבוס. על פי נתוני משרד הסטטיסטיקה של גרמניה, העיירה היא השנייה בצפיפות האוכלוסייה בגרמניה כולה, אחרי מינכן וברלין.

== היסטוריה ==
מרכז העיר הוקם בשנת 1983 עם בית העירייה והמרכז הקהילתי. המרכז הקהילתי נקרא על שם המלחין הגרמני-איטלקי ארמנו וולף-פרארי שהתגורר באוטוברון בין השנים 1915–1931. במהלך מלחמת העולם השנייה נוהל בעיירה מחנה משנה של מחנה הריכוז דכאו.

==קישורים חיצוניים==

* 

קטגוריה:גרמניה: יישובים
קטגוריה:מחנות ריכוז בגרמניה
יחסי מלטה–פורטוגל

יחסי מלטה-פורטוגל הם היחסים הדיפלומטיים בין מלטה לפורטוגל. שתי המדינות חברות במלואן באיחוד האירופי ובאיחוד מדינות הים התיכון.

== ביקורים רשמיים ==
נשיא מלטה אדוארד פנק אדאמי, ביקר בפורטוגל ב-11 בנובמבר 2008. אדאמי ערך ביקור ממלכתי בן יומיים בפורטוגל ביוני 2009. במהלך ביקורו ניהל שיחות עם עמיתו נשיא פורטוגל אניבל קבאקו סילבה, ראש הממשלה ז'וזה סוקרטש ונשיא הפרלמנט חיימה חוסה דה מאטוס דה גאמה.

== סחר ==
בשנת 2007 אמר אנטוניו רוסו דיאס, שגריר פורטוגל במלטה: "אני לא חושב שהעובדה שיש לפורטוגל את נשיאות האיחוד האירופי עכשיו תהיה גורם לשיפור הקשרים המסחריים והכלכליים בין מלטה לפורטוגל. עם זאת יש דו צדדי מתכננים לשפר את היחסים הללו עם פתיחת השגרירויות האחרונות במדינות המתאימות ולכן, כן בהחלט יש את הרצון לשפר את הקשרים. ייתכן שהמודעות המוגברת לפורטוגל דרך נשיאות האיחוד האירופי, אך לא קישור ישיר, לפחות לדעתי". בנק באניף הפורטוגלי פתח את הסניף הראשון שלו במלטה בשנת 2008 וצפה כי יהיו בו עד "25 סניפים נוספים בתוך חמש שנים ויבטיחו 10 אחוז מהשוק".

== יחסים דיפלומטיים ==
רוסו דיאס היה השגריר הראשון של פורטוגל במלטה, וסיים את תפקידו בספטמבר 2008. לדברי ראש ממשלת מלטה לורנס גונצי, היחסים בין שתי המדינות הגיעו לרמות חסרות תקדים בזכות מאמציו.

ביוני 2008 שיגר שגריר מלטה בפורטוגל, סלב סטליני, שיחה אחרונה בפני אניבל קבאקו סילבה, נשיא פורטוגל, וסיים את כהונתו כשגריר תושב מלטה בליסבון. קוואקו סילבה הודה לסטליני על תמיכתו בהקמת שגרירות פורטוגל במלטה, ומינה אותו כחבר במסדר הכבוד של פורטוגל.

ב-11 באפריל 2017, שגרירת פורטוגל החדשה במלטה, פרנסיסקו מריה דה סוזה ריביירו טלס, נפגשה עם נשיאת מלטה, מארי לואיז קוליירו פרקה בארמון הגדולה (ולטה), כדי להציג את תעודותיו ולדון ביחסים הבילטרליים.

== נציגויות דיפלומטיות ==
* מלטה מחזיקה בפורטוגל שגרירות בליסבון ו-4 קונסוליות כבוד באלגארבה, באיים האזוריים, בליסבון ובפורטו.
* פורטוגל מחזיקה במלטה שגרירות וקונסוליית כבוד בוולטה.

==קישורים חיצוניים==

== הערות שוליים ==
טוטצינג

טוטצינג (בגרמנית: Tutzing) היא עיירה במחוז שטרנברג, בוואריה, גרמניה. העיירה נמצאת על הגדה המערבית של אגם שטרנברג. העיירה משקיפה על הרי האלפים, והיא מקום נופש פופולרי. בטוטצינג בית חולים אזורי ומרפאות שונות. העיירה מארחת את מרכז הכנסים של האקדמיה האוונגליסטית, שנוסדה בשנת 1947. תיירים ורוכבי אופניים באים לבקר בעיירה לעיתים קרובות, בזמן שהם מקיפים את האגם או מתחילים או מסיימים טיול. רכיבה על סוסים אפשרית ממספר חוות סמוכות. בטוטצינג התגוררו סלבריטאים גרמנים שונים, בהם נשיא בית המשפט החוקתי הפדרלי לשעבר הנס-יורגן פפייר, המוזיקאים פיטר מאפיי, לסלי מנדוקי, ואלי ניי, גווידו דסאואר, והגנרל הצבאי והתאורטיקן אריך לודנדורף, שמת ונקבר בעיירה.

== היסטוריה ==
במהלך מלחמת העולם השנייה, היה מחנה משנה של מחנה הריכוז דכאו, בו ייצרו מכונות עבור חברת המטוסים הגרמנים דורנייה. העיירה הייתה גם תחנה של צעדות המוות בסוף המלחמה. בעיירה יש אנדרטה המנציחה את הנרצחים.

==קישורים חיצוניים==

* 

קטגוריה:גרמניה: יישובים
קטגוריה:מחנות ריכוז בגרמניה
El Diablo

El Diablo (בעברית: השטן) הוא שיר באנגלית וספרדית של הזמרת היוונית אלנה צאגרינו, שיצג את קפריסין באירוויזיון 2021 שנערך ברוטרדם, הולנד. השיר יצא לאור ב-24 בפברואר 2021, על ידי חברת התקליטים "Panik Records".

== ביקורות ==
כ-11,000 מחברי הכנסייה הנוצרית אורתודוקסית בקפריסין הפצירו ברשות השידור הקפריסאית לפרוש מן האירוויזיון, בטענה כי "El Diablo" הוא שיר הילולה לשטן. כמה מחברי הכניסה אף איימו על רשות השידור בהצתת בניינה. רשות השידור הקפריסאית הודיעה כי על אף האיומים, קפריסין תשתתף כמתוכנן באירוויזיון 2021.

מספר מבקרי מוזיקה טענו שחלק מהשיר מועתק מהשיר "Bad Romance" של ליידי גאגא.<ref></ref><ref></ref><ref></ref><ref></ref><ref></ref>

== באירוויזיון ==
ב-25 בנובמבר 2020 נודע כי אלנה צאגרינו תייצג את קפריסין באירוויזיון 2021, ובכך הייתה הנציגה הראשונה שאינה חלק מהרכב התחרות שהתבטלה ב-2020. מספר דקות אחר כך נודע כי השיר שאיתו תיגש צאגרינו לתחרות הוא "El Diablo", והוא יושר באנגלית ובספרדית.<ref></ref> ב-18 במאי 2021, צאגרינו ביצעה את השיר בחצי הגמר של התחרות. בתום ההצבעות, הגיעה למקום השישי עם 170 נקודות. ב-22 במאי, בגמר התחרות, הגיעה צאגרינו למקום ה-16 עם 94 נקודות.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!יוון (IFPI Greece)
|זהב
|1,000,000
|}

==קישורים חיצוניים==

== הערות שוליים ==

קטגוריה:שירי אירוויזיון 2021
קטגוריה:שירי קפריסין באירוויזיון
קטגוריה:שירים על השטן
קטגוריה:מחלוקות דתיות במוזיקה
יחסי מלטה–סלובקיה

יחסי מלטה-סלובקיה הם היחסים הדיפלומטיים בין מלטה לסלובקיה. מלטה מיוצגת בסלובקיה באמצעות שגריר לא-תושב המתגורר בוולטה (במשרד החוץ). סלובקיה מיוצגת במלטה באמצעות שגרירותה ברומא (איטליה) וקונסוליית כבוד בוולטה. שתי המדינות חברות במלואן באיחוד האירופי ובגוש האירו.

== היסטוריה ==
מלטה תמכה בהצטרפות סלובקיה לגוש האירו. בשנת 2000 אמר ראש ממשלת מלטה אדוארד פנק אדאמי לנשיא סלובקיה, רודולף שוסטר, כי מלטה תומכת בסלובקיה במאמציה להצטרף לנאט"ו ולאיחוד האירופי.<ref></ref> מאז כניסתן של שתי המדינות לאיחוד האירופי, גורמים רשמיים עשו מאמצים לחזק את היחסים המבוססים על תיירות.

== הסכמים דו צדדיים ==
החל משנת 2008, סלובקיה ומלטה חתמו על שישה הסכמים דו-צדדיים המכתיבים שיתוף פעולה למניעת מיסוי כפול, שירותי אוויר, שירותי בריאות, מאבק בפשע, ביטול אשרות והשקעות.

בספטמבר 2009 חתמו מלטה וסלובקיה על מזכר הבנות הקובע את המסגרת במסגרתה רשויות משתי המדינות יזהו, יקרנו ויאפשרו את תהליך האימוץ של ילדים סלובקיים על ידי זוגות במלטה.

== ביקורים רשמיים ==
בשנת 2001 ביקש ראש ממשלת סלובקיה מיקולאש דזורינדה במלטה בהזמנתו של ראש ממשלת מלטה אדוארד פנק אדאמי, וניהל משא ומתן על שילוב שתי המדינות באיחוד האירופי ועל שיתוף הפעולה הכלכלי בין מלטה לסלובקיה. גם בשנת 2001 ערך נשיא מלטה גואידו דה מרקו ביקור רשמי בן יומיים בסלובקיה ונפגש עם נשיא סלובקיה, רודולף שוסטר. הם הסכימו להרחיב את שיתוף הפעולה בענפי עיבוד מזון ועץ יחד עם תיירות. בשנת 2008 חתמה הסוכנות הסלובקית SARIA עם מלטה אנטרפרייז על הסכם סיוע הדדי הקשור למדינות עולם שלישי. ראש ממשלת סלובקיה רוברט פיצו ביקר בבירת מלטה, ולטה, בשנת 2008.

סגן ראש ממשלת סלובקיה דושאן צ'פלוביץ' ביקר במלטה באוקטובר 2008 וקיים פגישה עם שר החוץ טוניו בורג'. ד"ר בורג' תיאר את יחסי מלטה–סלובקיה כמצוינים. שרי החוץ דנו בענייני האיחוד האירופי, בעיקר אמנת ליסבון, יחסים דו-צדדיים, הגירה בלתי חוקית, שינויי אקלים ובעיות ביטחון אנרגיה.

ד"ר בורג' ושר החוץ של סלובקיה, מירוסלב לייצ'אק, נפגשו באוקטובר 2009. ד"ר בורג' אמר כי סלובקיה מחויבת לסייע למלטה לחלוק את הנטל שלה על הגירה בלתי חוקית וממשלת סלובקיה הודיעה שהיא תקלוט מספר המהגרים הבלתי חוקיים ממלטה.

== הערות שוליים ==
תחנה סייסמוגרפית

תחנה סייסמוגרפית ב[[מצוקי דרגות מעל ים המלח, מצפון למצדה. סימונה ברשת התחנות הסייסמוגרפיות בישראל DRGI.]]
רישום הרכיב האנכי של תנודת הקרקע.
תחנה סייסמוגרפית היא ריכוז של מספר סייסמוגרפים, בדרך כלל שלושה, בנקודה מסוימת בשטח. תפקידה לשגר את הרישומים שמבטאים את תנודות קרום כדור הארץ בנקודה (סייסמוגרמה), אל מרכז סייסמולוגי ראשי, שמרכז את קליטת כל הרישומים במדינה, ואף מחוצה לה. תנודות בקרום כדור הארץ נגרמות על ידי פעילות שגרתית אנושית, כמו קידוחים, נסיעת כלי רכב כבדים וכיוצא בזה, אך בעיקר בעת רעידות אדמה, התפרצויות געשיות ופיצוצים. הסיבה לקיום שלושה סייסמוגרפים לפחות בכל תחנה היא, שכל מכשיר רושם רכיב אחר של התנודה: האחד את הרכיב האנכי, השני רכיב אופקי אחד והשלישי את הרכיב האופקי הניצב לרכיב האופקי האחר. בעזרת רישומים אלה, סייסמולוגים מפענחים את מאפייני רעידת האדמה כמו המגניטודה על פי סולם ריכטר, עומק מוקד הרעידה ועוד. פיענוח הרישומים מאפשר לסייסמולוגים להבחין בין רעידת אדמה לבין פיצוץ גרעיני. בעבר הרישומים היו מבוצעים על נייר, אך כיום הרישום מתבצע בצורה דיגיטלית, וכך גם השיגור. זו הסיבה שבתחנה כזו ממוקם מחשב אחד לפחות, המחובר לשעון מדויק, מזגן אוויר כדי לאפשר עבודה תקינה של המחשב, אנטנה חזקה המאפשרת את שיגור הרישומים והתחנה אינה מאוישת. בישראל רישומי הסייסמוגרמות מועברים באופן דיגיטלי ורציף, לאגף הסייסמולוגיה ב.

רישום רכיב אופקי אחד של תנודת הקרקע. קיים סייסמוגרף נוסף שרושם את התנודות שבניצב לכיוון האופקי האחד.

== ראו גם ==
* סייסמוגרף
* רעידת אדמה
* גלים סייסמיים
*רשת הסייסמוגרפים התקניים העולמית

== הערות שוליים ==

קטגוריה:רעידות אדמה
אל גרין

אלברט לורנס גרין (באנגלית: Albert Leornes Greene; נולד ב-13 באפריל 1946), המוכר תחת שם הבמה אל גרין (Al Green), הוא זמר ומפיק מוזיקלי אמריקאי, הידוע בשל הקלטת מספר להיטי מוזיקת נשמה במהלך שנות ה-70 של המאה ה-20. גרין היה מועמד ל-21 פרסי גראמי, מתוכן זכה ב-11 (מתוכם אחד למפעל חיים). החל משנת 1995 הוא חבר בהיכל התהילה של הרוק אנד רול. בנוסף על כך, זכה גרין בפרס מפעל קנדי. הוא דורג כאומן ה-65 וכזמר ה-14 הטוב ביותר בכל הזמנים ברשימת 100 הזמרים הגדולים בכל הזמנים על ידי מגזין הרולינג סטון. לאורך השנים, הקליט גרין 29 אלבומי אולפן.

==ביוגרפיה==
גרין החל לנגן עוד בגיל 9. לאחר שבת זוגו התאבדה בשנת 1974, גרין החליט ללמוד כמורה, והחל ליצור מוזיקת גוספל. בסוף שנות ה-80 חזר ליצור גם מוזיקה חילונית יותר.

== קישורים חיצוניים ==

* 

* 

קטגוריה:זוכי פרס גראמי
קטגוריה:זמרים-יוצרים אמריקאים
קטגוריה:זמרים אפרו-אמריקאים
קטגוריה:מפיקים מוזיקליים אמריקאים
קטגוריה:אמני A&M רקורדס
קטגוריה:אמריקאים שנולדו ב-1946
קטגוריה:זוכי פרסי ה-BET: מפעל חיים
פורצה איטליה

פורצה איטליה (באיטלקית: Forza Italia, בעברית: "קדימה איטליה") היא מפלגת מרכז-ימין באיטליה, אשר נוסדה בנובמבר 2013 ומנהיגה הוא ראש ממשלת איטליה לשעבר סילביו ברלוסקוני. נכון לשנת 2015, חברים בה למעלה מ-105,000 חברים. פורצה איטליה מיוצגת בפרלמנט האירופי כחלק ממפלגת העם האירופית.

מבחינה כלכלית, המפלגה ליברלית ותומכת בהקטנת הוצאות הממשלה ובהורדת מיסים. מבחינת יחסי החוץ, פורצה איטליה תומכת בשימור היחסים עם האיחוד האירופי.

==קישורים חיצוניים==
* 

קטגוריה:ערכים שבהם תבנית בריטניקה אינה מתאימה
קטגוריה:איטליה: מפלגות
קטגוריה:מפלגות שהוקמו ב-2013
בלייק מור

בלייק דייוויד מור (באנגלית: Blake David Moore; נולד ב-22 ביוני 1980) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס הראשון של מדינת יוטה. טרם היבחרו לקונגרס האמריקאי בבחירות 2020, היה מור דיפלומט בשירות החוץ של ארצות הברית.

== ביוגרפיה ==
מור נולד וגדל בעיר אוגדאן (Ogden) שבצפון יוטה. הוא למד בבית הספר התיכון המרכזי של אוגדאן וסיים את לימודיו בשנת 1998. במהלך התיכון היה קוורטרבק בנבחרת הפוטבול של התיכון. ב-1997 זכה בפרס התיכונים ע"ש הייזמן של וונדיס. לאחר סיום לימודיו התיכוניים, נרשם מור לאוניברסיטת המדינה של יוטה על בסיס מלגת פוטבול. שותפו לחדר בשנתו הראשונה כסטודנט היה שחקן ה-NBA האזרי ספנסר נלסון. עוד במהלך שנתו הראשונה בוטלה מלגתו בידי מאמן פוטבול חדש לאחר שמור עזב לסיאול, בירת קוריאה הדרומית, לשם עבודות מיסיון עבור כנסיית ישו המשיח של קדושי אחרית הימים.

לאחר ששב מקוריאה הדרומית הועבר מור אל אוניברסיטת יוטה, שם השלים לימודי תואר ראשון במדעי ההתנהגות ובמנהל עסקים. באוניברסיטת נורת'ווסטרן קיבל תואר מוסמך במדיניות ציבורית ובניהול. בתום לימודיו הגבוהים החל לעבוד במחלקת המדינה של ארצות הברית כקצין בשירות החוץ האמריקאי. אחר כך היה מנהל בקבוצת "Cicero Group", חברה לייעוץ עסקי בסולט לייק סיטי.

בפברואר 2020 מור הכריז על מועמדותו לבית הנבחרים של ארצות הברית כנציג מחוז הקונגרס הראשון של יוטה. בבחירות מקדימות בנות 12 מתמודדים, מור התקדם לוועידת המינוי הרפובליקנית יחד עם נציב מחוז ובר, קרי גיבסון. שני מועמדים נוספים — נציב מחוז דייוויס בוב סטיבנסון וראשת העיר קייסוויל קייטי וייט — הבטיחו גם הם את מקומם בשלב השני הבחירות המקדימות באמצעות איסוף חתימות. מור גבר על שלושת יריביו אלה ב-30 ביוני. ביום הבחירות הכלליות ניצח מור את דארן פארי, מועמד המפלגה הדמוקרטית, ונבחר אל הקונגרס ה-117 של ארצות הברית.

== קישורים חיצוניים ==

* 

* 

== הערות שוליים ==

קטגוריה:בוגרי אוניברסיטת יוטה
קטגוריה:בוגרי אוניברסיטת נורת'ווסטרן
קטגוריה:דיפלומטים אמריקאים
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי בית הנבחרים של ארצות הברית מיוטה
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:אמריקאים שנולדו ב-1980
ולדימיר קונדראשין

ולדימיר פטרוביץ' קונדרשין (ברוסית: Владимир Петрович Кондрашин; 14 בינואר 1929, לנינגרד, ברית המועצות – 23 בדצמבר 1999, סנקט פטרבורג, רוסיה) היה כדורסלן ומאמן כדורסל רוסי. הוכנס להיכל התהילה של FIBA בשנת 2007 ובינואר 2021 נכנס לרשימת המועמדים להיכל התהילה של ג'יימס נייסמית'.

== קריירה ==
=== משחק ===
קונדראשין שיחק כדורסל במועדון ספרטק לנינגרד. כשחקן הוא קיבל את תואר אמן הספורט של ברית המועצות בשנת 1952.

=== אימון ===
==== מועדונים ====
קונדראשין היה המאמן הראשי של ספרטק לנינגרד (שלימים נקראה ספרטק סנקט פטרבורג), בשנים 1967–1995. עם ספרטק, הוא זכה בגביע ספורט האירופי, הטורניר המשני באירופה, בשנים ו-, ובליגת הסובייטית, בשנים 1975 ו-1992.

==== נבחרת ====
קונדראשין אימן את נבחרת ברית המועצות, בשנים 1971 ל-1976. הוא הוביל אותם למדליית הזהב הראשונה באולימפיאדת קיץ, באולימפיאדת הקיץ 1972, כאשר חניכיו ניצחו את , במשחק הגמר השנוי במחלוקת של אולימפיאדת הקיץ 1972, בזריקה שנייה אחרונה של אלכסנדר בלוב. הוא הוביל גם את ברית המועצות למדליית זהב באליפות העולם ב-1974, מדליית ארד באולימפיאדת הקיץ 1976, מדליית זהב באליפות אירופה 1971, מדליית כסף ב-1975 ומדליית ארד ב-1973. בנוסף לאימון נבחרת ברית המועצות, הוא אימן גם את הנבחרת האוניברסיטאית, אותה הוביל למדליית זהב במשחקי האוניברסיאדה בשנת 1970 ומדליית כסף במשחקי אוניברסיאדה 1973.

== פרסים והישגים ==
* אמן הספורט של ברית המועצות: 1952
* אמן מכובד של ברית המועצות: 1971
* עיטור הדגל האדום של העמל: 1972
* עיטור אות הכבוד: 1985
* סדר ידידות העמים: 1985
* עיטור הידידות: 1995
* אות הכבוד של פיב"א: 1999
* אזרח כבוד של סנקט פטרבורג: 1999
* תרומה לכדורסל הרוסי: 2007
* חבר היכל התהילה של פיב"א: 2007

== קישורים חיצוניים ==

* [http://www.fiba.basketball/hall-of-fame/Vladimir-Kondrashin ולדימיר קונדראשין], בדף היכל התהילה של פיב"א

קטגוריה:כדורסלנים רוסים
קטגוריה:מאמני כדורסל רוסים
קטגוריה:אלופים אולימפיים מברית המועצות
קטגוריה:חברי היכל התהילה של פיב"א
קטגוריה:כדורסלני ספרטק סנקט פטרבורג
קטגוריה:מאמני ספרטק סנקט פטרבורג
קטגוריה:מקבלי עיטור הידידות (רוסיה)
קטגוריה:רוסים שנולדו ב-1929
קטגוריה:רוסים שנפטרו ב-1999
קטגוריה:סובייטים שנפטרו ב-1999
קני סוויין

קני סוויין (באנגלית: Kenny Swain; נולד ב-28 בינואר 1952 בבירקנהד שבאנגליה) הוא כדורגלן ומאמן עבר אנגלי, ששיחק בעמדת המגן ימני/חלוץ.

==ביוגרפיה==
קני סוויין נולד בבריקנהד שבאנגליה בשנת 1952 והחל את הקריירה בוויקומב וונדררס. בעונת 1973/74 עבר לצ'לסי והצליח לבסס את מעמדו בקבוצה רק לאחר שירדה לליגה השנייה בעונה אחר כך. הוא הצליח לעלות ולרדת שוב בין הליגות. לאחר מכן שיחק סוויין בקבוצה המצליחה אז אסטון וילה בדצמבר 1978. אומנם בשתי העונות הראשונות סיימו במקומות סבירים בליגה אך הם זכו בה במפתיע בעונת 1980/81. הצלחה זו הייתה אפילו יותר גדולה עם זכייה בעונה שלאחר מכן בגביע אירופה לאלופות הראשון והיחיד של המועדון.

סוויין עבר בגיל 30 באוקטובר 1982 לנוטינגהאם פורסט. לפני הגעתו אליה הקבוצה הייתה בתקופה הטובה ביותר שלה אך איתו היא סיימה בראש הטבלה רק בעונת 1983/84, ובאותה עונה הגיעה לחצי גמר גביע אופ"א בו הודחה נגד אנדרלכט הבלגית. ביולי 1985 סוויין בן ה-33 שיחק בפורטסמות' מהליגה השנייה וכמעט עלה איתה עם הפסד בפלייאוף בעונת 1985/86. הוא סיים את הקריירה בקרו אלכסנדרה מהמעמד הנמוך.

לאחר הפרישה סוויין היה עוזר מאמן לג'ון פיקוק בנבחרת אנגליה עד גיל 17, ותחת הדרכתם הם זכו בשתי אליפויות אירופה ב-2010 ו-2014. בנוסף לכך, גם היה חלק מתוכנית זיהוי כישרונות של התאחדות הכדורגל והוא לקח חלק עיקרי בפיתוח השחקנים: דניאל סטארידג', דני וולבק, ג'יימס מילנר, ג'ק וילשר, רוס בארקלי, ראחים סטרלינג ולוק שו שכולם התקדמו באנגליה. סוויין סייע גם בנבחרות עד גיל 18 ו-19 והיה חלק מצוות האימון במונדיאל עד גיל 20 בשנת 2009 שנערך במצרים.

==תארים==
;אסטון וילה
*אליפות אנגליה: 1980/81
*מגן הקהילה: 1981 (משותף)
*גביע אירופה לאלופות: 1981/82
;אישיים
*קבוצת השנה בליגה האנגלית: 1980/81

==קישורים חיצוניים==

קטגוריה:כדורגלנים אנגלים
קטגוריה:כדורגלני אסטון וילה
קטגוריה:כדורגלני צ'לסי
קטגוריה:כדורגלני נוטינגהאם פורסט
קטגוריה:מאמני כדורגל אנגלים
קטגוריה:אנגלים שנולדו ב-1952
דמוקרטים דרומיים

הדמוקרטים הדרומיים הם חברים במפלגה הדמוקרטית האמריקאית, המתגוררים בדרום ארצות הברית.

במאה ה-19 הדמוקרטים הדרומיים היו אנשים בדרום שהאמינו בדמוקרטיה ג'קסונית. בשנות ה-50 של המאה ה-19 הם הגנו על העבדות בארצות הברית וקידמו את התפשטותה למערב נגד האופוזיציה הצפונית. לאחר שתקופת השיקום הסתיימה בסוף שנות ה-70 של המאה ה-19, המפלגה הדמוקרטית הייתה הדומיננטית בדרום.

המונופול שהמפלגה הדמוקרטית החזיקה ברוב הדרום החל להסתיים בשנת 1948, כאשר דמוקרטים דרום לבנים רבים, שהיו מוטרדים ממדיניות ההתפלגות שנחקקה במהלך ממשל הנשיא הדמוקרטי הארי טרומן, יצרו את המפלגה הדמוקרטית לזכויות המדינות. מפלגה חדשה זו, המכונה בדרך כלל "דיקסייראטס", מינתה את מושל דרום קרוליינה סטרום ת'ורמונד לנשיאה. המפלגה זכתה ברוב הדרום העמוק, על חשבון טרומן. המפלגה החדשה קרסה לאחר הבחירות, ואילו ת'ורמונד הפך לרפובליקני בשנות השישים.

הנשיא לינדון ג'ונסון, אף שהוא דמוקרט דרומי בעצמו, חתם על חוק זכויות האזרח משנת 1964 ועל חוק זכויות ההצבעה משנת 1965. זה הוביל להתנגדות קשה מצד כלל תושבי הדרום – גם דמוקרטים וגם רפובליקנים. לאחר העברת החקיקה לזכויות האזרח, דרומיים לבנים רבים עברו למפלגה הרפובליקנית. חוקרים רבים טוענים כי הלבנים הדרומיים עברו למפלגה הרפובליקנית עקב שמרנות גזעית.<ref name="Issue Evolution"></ref><ref></ref><ref></ref>

בשנים 2000–2010 זכו הרפובליקנים ליתרון מוצק על פני הדמוקרטים ברוב מדינות הדרום.

==הערות שוליים==

קטגוריה:המפלגה הדמוקרטית
Shame on You

Shame on You (בעברית: תתבייש/י לך) הוא השיר שייצג את דנמרק באירוויזיון 2004 שהתקיים באיסטנבול, טורקיה. השיר בוצע באנגלית על ידי הזמר הדני-איסלנדי תומאס תורדרסון.

השיר בוצע בדנית בתחרות הזמר Dansk Melodi Grand Prix ("תחרות השירים הדנית הגדולה"), בשם "Sig det' løgn" (בעברית: תגיד/י שזה שקר).

מכיוון שדנמרק לא הגיעה לעשרת המקומות הראשונים באירוויזיון 2003 (למעשה היא אפילו לא הורשתה להופיע), השיר בוצע בחצי הגמר, בו היה השיר התשעה עשר בסדר ההופעות (אחרי איוון מיקוליץ' מטעם קרואטיה עם "You Are The Only One" ולפני ז'ליקו יוקסימוביץ' ותזמורת אד הוק מטעם סרביה ומונטנגרו עם "Lane moje").

בתום ההצבעה קיבל השיר 56 נקודות, והגיע למקום ה-13 מתוך 22, מה שאומר שדנמרק לא עלתה לגמר, ובכך היא הוצבה אוטומטית בגמר של התחרות הבאה.

השיר מושר מנקודת מבטו של גבר שאומר לאהובו/אהובתו שנמאס לו מהשקרים שעליהם מושתתת מערכת היחסים שלהם. הוא שר ש"את/ה האש שלי, את/ה התשוקה שלי" בניסיון לשמור על הקשר בחיים. תורדרסון עצמו הוא אומנם הומוסקסואל, אך המילים אינן מצביעות על קשר הטרוסקסואלי או הומוסקסואלי.

מבחינה מוזיקלית, השיר הושפע במידה רבה מהמוזיקה הלטינית, ומבקרים רבים הצביעו על דמיון בין תורדרסון לריקי מרטין. עם זאת, בביצוע שנערך בתחרות, חלק גדול מההשפעה הזו דולל – בעוד הפרשנים העירו כי הדבר נבע מלחץ ציבורי בדנמרק.

השיר הבא שייצג את דנמרק, באירוויזיון 2005, היה "Talking to You" של יאקוב סווייסטרופ.

== קישורים חיצוניים ==

קטגוריה:שירי דנמרק באירוויזיון
קטגוריה:שירי אירוויזיון 2004
קטגוריה:שירי 2004
מאז'ור (סרט)

מז'ור (ברוסית: Мажор. Фильм; מילולית: "מז'ור: הסרט") הוא סרט פעולה רוסי משנת 2021 בבימויהם של ניקולאי בוליגין ומקסים פולינסקי בכיכובם של פאבל פרילוצ'ני, יבגני סטיצ'קין, איגור ז'יז'יחין ואחרים.

==תקציר עלילת הסרט==
מז'ור מצליח להימלט בצורה מופתית מהכלא ומתחיל חיים חדשים. הוא מצטרף לחברו הסוחר בסם סינתטי חדש והוא מוקף שוב במכוניות, וילות ודוגמניות מושכות. אך הוא רוכש לא רק חברים, אלא גם אויבים ואנשי המינהל הראשי לשליטה בסמים ושירות הביטחון הפדרלי שעוקבים אחריו ומנסים להבין איזה משחק הוא התחיל ובצד מי הוא נמצא. איגור עצמו מנסה להבין מי הוא.

==שחקנים ודמויות==
* פאבל פרילוצ'ני – איגור סוקולובסקי
* יבגני סטיצ'קין – ולאד
* דרינה ארווין - מיי לי, סוחרת סמים מקוריאה הדרומית
* דמיטרי שבצ'נקו – אנדריי פריאנקיוב, קולונל משטרת הפדרציה הרוסית
* איגור ז'יז'יחין – ארקדי איגנאטייב, איש עסקים
* ולדימיר סלזניוב – ואלרי סימוננקו, קפטן המשטרה
* דניל וורוביוב - פוגודין, קצין המינהל הראשי לשליטה בסמים
* אגניה דיטקובסקיטה - זויה

==קישורים חיצוניים==

* 
* [https://www.vokrug.tv/product/show/mazhor_film/ מז'ור], באתר Vokrug.tv

== הערות שוליים ==

קטגוריה:סרטי 2021
קטגוריה:סרטי פעולה רוסיים
קטגוריה:סרטי פשע רוסיים
קטגוריה:סרטים רוסיים
קטגוריה:סרטי סמים רוסיים
אנטידור

אנטידור (ברוסית: Антиду́рь) הוא מותחן קומדיה רוסי משנת 2007 שהופק בשיתוף פעולה עם השירות הפדרלי לשליטה בסמים של רוסיה.

== עלילה ==
ולמישב וקושקין, עובדי קבוצת קוברה למלחמה בטרור, משתתפים במבצע ערמומי לחטיפת אוליגרך מסוים. עם זאת, המבצע נכשל. ולמישב וקושקין מפוטרים ונשלחים לעבוד במחלקה המיוחדת הראשונה של השירות הממלכתי לשליטה בסמים, שעל שערי המטה מצויר הגרפיטי "אנטידור". עם זאת, העבודה החדשה אינה משעממת; עליהם להילחם באדון הסמים רזו ובכנופיית זגורה שבראשה הוא עומד.

== שחקנים ודמויות ==

== קישורים חיצוניים ==

* [https://web.archive.org/web/20091216112020/http://www.antidur.ru/ האתר הרשמי של הסרט]
* [https://web.archive.org/web/20160304233715/http://2011.russiancinema.ru/index.php?e_dept_id=2&e_movie_id=19792 "אנטידור"] באתר "אנציקלופדיה של קולנוע רוסי"
קטגוריה:סרטי פעולה רוסיים
קטגוריה:סרטי קומדיה רוסיים
קטגוריה:סרטי סמים רוסיים
קטגוריה:סרטי 2007
ג'רוזלם ברס

מועדון ההוקי ג'רוזלם ברס הוא מועדון הוקי קרח ירושלמי. נוסד בשנת 1997 לראשונה. בשנת 2016 נוצרה הקבוצה הבוגרת בהוקי קרח, המשחקת בליגה הלאומית בישראל בהוקי קרח.

== היסטוריה ==
ההיסטוריה של המועדון החלה בשנת 1995, כאשר הוכרז על גיוס ילדים למועדון מקומי בעיר מעלה אדומים. המאמן הראשון היה יבגני רובינשטיין. בשנת 1997 הוקם מועדון ההוקי המשותף<ref>[http://www.jerusalembears.com/wp-content/uploads/2014/04/מצגת-כללית.pdf היסטוריה]</ref>.

מאז 2016 פועלת קבוצה בוגרת. את הקבוצה מאמן מי שהיה מאמן נבחרת הנוער הישראלית, סמיון יאקובוביץ'. בעונה הראשונה הקבוצה סיימה במקום הראשון בבית. בעונת 2017/2018 הקבוצה העפילה לראשונה לליגה הבכירה.

== קישורים חיצוניים ==
* 
* 

==הערות שוליים==

קטגוריה:ירושלים: מועדוני ספורט
קטגוריה:קבוצות הוקי קרח ישראליות
תומאס תורדרסון

תומאס תורדרסון (בדנית: Tomas Thordarson; נולד ב-1974) הוא זמר דני-איסלנדי. בשנת 2004 הוא זכה בתחרות הזמר הדנית Dansk Melodi Grand Prix עם השיר "Shame on You"<ref name="allmusic_bio"></ref> ונשלח לייצג את דנמרק באירוויזיון 2004, בו סיים במקום ה-13 בחצי הגמר ולא העפיל לגמר.

== קריירה מוזיקלית ==
תורדרסון התחיל את הקריירה המוזיקלית שלו בסמינר בלאגארד . אחר כך הוא הצטרף ללהקת פאנק-נשמה כסולן. בשנת 2001 הוא השתתף בתוכנית "כוכב ללילה" של רשת DR.<ref name="allmusic_bio" />

בשנת 2004 הוא היה מועמד לפרס הלהט"ב של ארגון LGBT Danmark בקטגוריית ההומוסקסואל של השנה.

== חיים אישיים ==
תורדרסון הוא הומוסקסואל מוצהר.

הוא ובן זוגו נרשמו בשותפות רשומה בשנת 2003, והם מאמצים ילד מאז 2002.

== קישורים חיצוניים ==
* 

== הערות שוליים ==

קטגוריה:נציגי דנמרק באירוויזיון
קטגוריה:משתתפי אירוויזיון 2004
קטגוריה:זמרים דנים
קטגוריה:זמרים איסלנדים
קטגוריה:קופנהגן: אישים
קטגוריה:מוזיקאים להט"בים
קטגוריה:דנים שנולדו ב-1974
אוסטרים

אוסטרים (בבווארית: Österreicher) הם אומה וקבוצה אתנית שבמרכזם במדינה אוסטריה.<ref name="Minahan 2000 769"></ref> המונח האנגלי "אוסטרים" הוחל על אוכלוסיית ארכידוכסות אוסטריה מהמאה ה-17 או ה-18.<ref>For the distinction of and overlap between the terms "nation", "nationality" and "ethnic group" in Europe see peoples of Europe. Austrians are classified as an "ethnic group" in some English language sources, including [https://www.cia.gov/library/publications/the-world-factbook/geos/au.html#People The CIA World Factbook].
See also:
</ref> לאחר מכן, במהלך המאה ה-19, התייחס הכינוי לאזרחי האימפריה של אוסטריה (1804 – 1867), ומ־1867 עד 1918 לאזרחי ציסלייטניה.

לכן, ניתן לתאר אוסטרים כלאום או כקבוצה אתנית גרמנית הומוגנית, הקשורה קשר הדוק לגרמנים, ליכטנשטיינים, דרום טירולים ושווייצרים דוברי גרמנית.<ref></ref>

מבחינה היסטורית, האוסטרים נחשבו לגרמנים אתניים וראו עצמם ככאלה. אדמות אוסטריה (כולל בוהמיה) היו חלק מהאימפריה הרומית הקדושה ומהקונפדרציה הגרמנית עד למלחמת אוסטריה–פרוסיה ב-1866 שהביאה לכך שפרוסיה גירשה את האימפריה האוסטרית מהקונפדרציה. לפיכך, כאשר גרמניה אוחדה למדינת לאום ב-1871, אוסטריה לא הייתה חלק ממנה. בשנת 1867, אוסטריה עברה רפורמה לאימפריה האוסטרו-הונגרית. לאחר התמוטטות האימפריה האוסטרו-הונגרית ב-1918 בתום מלחמת העולם הראשונה, אוסטריה צומצמה למדינת גב ואימצה והשתמשה לזמן קצר בשם אוסטריה הגרמנית בניסיון להגיע לאיחוד עם גרמניה, אך זה נאסר בחוזה סן-ז'רמן (1919), ובשל כך הוקמה הרפובליקה האוסטרית הראשונה, אשר סופחה לגרמניה הנאצית ב-1938 ב"אנשלוס". לאחר כניעת גרמניה הנאצית וסיום מלחמת העולם השנייה באירופה, האידאולוגיה הפוליטית הפאן-גרמנית והאיחוד עם גרמניה נקשרו בנאציזם, וכתוצאה מכך האוסטרים פיתחו זהות לאומית נפרדת ומובחנת משלהם. כיום, רובם המכריע של האוסטרים אינם מזדהים כגרמנים. 

== ראו גם ==
* דמוגרפיה של אוסטריה
* בווארית
* שבטים גרמאניים

==קישורים חיצוניים==

==הערות שוליים==

*
סן מיצוג'י

סן מיצוג'י (באנגלית: Sen Mitsuji; נולד ב-26 בנובמבר 1987) הוא שחקן ודוגמן אוסטרלי-יפני.

== קריירה ==
סן מיצוג'י נולד בסידני, אוסטרליה, לאב יפני ולאם אוסטרלית. הוא למד בבית הספר התיכון לבנים בסידני.<ref></ref> הוא עבר לטוקיו שם הפך לדוגמן לפני שהחל לשחק.<ref></ref> תפקיד המשחק הגדול הראשון שלו היה בסדרת הטלוויזיה "אוריג'ין" בשנת 2018. מיצוג'י הביע עוד את אהבתו למדע בדיוני ופנטזיה, שלדבריו דומים מאוד בתערובת הפרדוקסלית שלהם לאסקפיזם.<ref></ref> בפברואר 2020 מיצוג'י כיכב בתפקיד חוזר בעונה השנייה של שירות ההזרמה נטפליקס בסדרת המדע הבדיוני של "פחמן משודרג".<ref></ref> באותה שנה, מיצוג'י כיכב בתפקיד הנרי פוסטר בעיבוד למיני סדרה של "עולם חדש מופלא".<ref></ref><ref></ref>

== פילמוגרפיה ==
{| class="wikitable sortable"
! שנה
! סדרה
! תפקיד
! הערות
|-
| 2018
| Origin
| שון קנזאקי
|תפקיד ראשי; 10 פרקים
|-
| 2019
| האיש במצודה הרמה
| טורו קידו
| חוזר (עונה 4)
|-
| 2020
| פחמן משודרג
| טנאסדה יוקיטו
| חוזר (עונה 2)
|-
| 2020
| עולם חדש מופלא
| הנרי פוסטר
|תפקיד ראשי
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אוסטרלים
קטגוריה:דוגמנים אוסטרלים
קטגוריה:שחקני קולנוע וטלוויזיה יפנים
קטגוריה:אוסטרלים שנולדו ב-1987
קטגוריה:יפנים שנולדו ב-1987
רוברט וולפול, הרוזן השני של אורפורד

רוברט וולפול (באנגלית: Robert Walpole; 1701 – 31 במרץ 1757) היה פוליטיקאי אנגלי, בנו של ראש ממשלת בריטניה הראשון רוברט וולפול ואחיו של הוראס וולפול.

== ביוגרפיה ==
וולפול נולד ב-1701 בלונדון, כבנו הבכור של רוברט וולפול, ראש ממשלתה הראשון של בריטניה. בשנת 1722 הוענק לו תואר "ברון וולפול". בשנת 1724 הוא התחתן ובשנת 1730 נולד בנו ג'ורג'. זמן קצר לאחר הולדת בנו הוא נפרד מאשתו. בשנת 1736 הוא הכיר האנה נורסה, שחקנית תיאטרון ממוצא יהודי והיא עברה לגור איתו בבית המשפחה בנורפוק. הודות להונה הם התגוררו באושר. לנורסה היה בן עם אורפורד, יליד 1740, שמת ככל הנראה צעיר.<ref name="era">[https://web.archive.org/web/20230902224808/https://georgianera.wordpress.com/2014/02/10/hannah-norsa-the-intricacies-of-relationships-within-her-circle/ "Hannah Norsa, 18th century actress"], Georgian Era website, accessed 3 July 2017.</ref>

במהלך חייו כיהן במספר תפקידים במערכת הפיננסית של הממלכה. במקביל לכך, בשנת 173 הוא מונה לנציג המלך בדבון.

בנו ג'ורג' היה פוליטיקאי אנגלי. הוא מכר את אוסף הציורים של המשפחה ליקטרינה הגדולה והם מהווים עתה חלק של אוסף של ארמיטז'.

==קישורים חיצוניים==

* [https://web.archive.org/web/20191027140814/http://www.leighrayment.com/peers/peersO.htm תיאור התואר]

==הערות שוליים==

קטגוריה:פוליטיקאים אנגלים
קטגוריה:מסדר האמבט: אבירים
קטגוריה:ילדי ראשי ממשלת בריטניה
קטגוריה:ילידי 1701
קטגוריה:נפטרים ב-1751
ג'ייק אוקינקלוס

ג'ייקוב "ג'ייק" דניאל אוקינקלוס (באנגלית: Jacob Daniel Auchincloss; נולד ב-29 בינואר 1988) הוא פוליטיקאי ואיש עסקים יהודי-אמריקאי המכהן כחבר בית הנבחרים של ארצות הברית מטעם מחוז הקונגרס ה-4 של מסצ'וסטס.

== ביוגרפיה ==
אוקינקלוס הוא בנם של האימונולוגים לורי גלימשר ויו אוקינקלוס , סגנו הראשי של ד"ר אנתוני פאוצ'י במכון הלאומי לאלרגיה ומחלות מידבקות<ref></ref>; אביו החורג, גרגורי פצקו , הוא ביוכימאי ויזם שהיה מומחה עולמי בתחום מחלת אלצהיימר<ref></ref>. אוקינקלוס הוא יהודי וזאת לאחר שגדל בהתאם לאמונתה של אמו<ref></ref><ref name="meetj1"></ref>. סבא רבא מצד אביו של אוקינקלוס, הארווי בונדי, היה אחד האדריכלים של תוכנית מרשל וסבו מצד אמו, מלווין ג'יי גלימר, היה חלוץ בזמנו בפיתוח תותבות ועבד באקדמיה הלאומית למדעים<ref></ref><ref></ref>.

אוקינקלוס גדל בעיר ניוטון שבמסצ'וסטס וגר עם אמו ושני אחיו. הוא למד בתיכון ניוטון נורת'<ref></ref>.

לאחר סיום לימודיו באוניברסיטת הרווארד, הצטרף אוקינקלוס לחיל הנחתים של ארצות הברית. במהלך שירותו הצבאי הוא פיקד על חי"ר במחוז הלמנד שבאפגניסטן כבר ב-2012, שנתיים לאחר מכן פיקד על יחידת סיור בפנמה, ובנוסף לכך אוקינקלוס הוביל סיורים קרביים בכפרים שהתמודדו עם הפרעות והכיבושים שארגן ארגון הטרור האפגני הטליבאן.

אוקינקלוס השלים הן את אימוני החי"ר בקוואנטיקו ולבסוף הוא סיים את לימודיו בבית הספר הישרדות, התחמקות, התנגדות ובריחה (ה-SERE).

לאחר שחזר הביתה מהצבא, רץ אוקינקלוס למועצת העיר ניוטון, הוא נבחר ב-2015 והביס בבחירות חבר מועצה מכהן. הוא נבחר מחדש למועצת העיר ניוטון ב-2017 ובפעם השלישית גם ב-2019.

ב־2 באוקטובר 2019 הודיע אוקינקלוס על כוונתו לרוץ בבחירות שנערכו ב-2020 ועל כוונתו להיבחר להיות חבר בית הנבחרים מטעם מחוז הקונגרס הרביעי של מסצ'וסטס ולרשת את ג'וזף קנדי השלישי, חבר בית הנבחרים שניסה לקבל מושב בסנאט והפסיד במירוץ לסנאטור הדמוקרטי המכהן, אד מרקי<ref></ref>.

בפריימריז שנערכו בספטמבר 2020 קיבל כ-22.4% מהקולות, סוכנות הידיעות איי-פי פרסמה שקרוב למיליון מהקולות נשלחו באמצעות הדואר וזאת לאור התפרצות נגיף הקורונה בארצות הברית<ref></ref>.

בבחירות הכלליות שנערכו בנובמבר 2020 ניצח אוקינקלוס את המועמדת הרפובליקנית, ג'ולי הול, והוא נכנס לתפקידו ב-3 בינואר 2021<ref></ref>.

==קישורים חיצוניים==

* 

== הערות שוליים ==

קטגוריה:חברי בית הנבחרים של ארצות הברית ממסצ'וסטס
קטגוריה:יהודים חברי בית הנבחרים של ארצות הברית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אנשי עסקים אמריקאים
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:בוגרי אוניברסיטת הרווארד
קטגוריה:אמריקאים שנולדו ב-1988
יוהאן פרידריך אנגל

יוהאן פרידריך אנגל (בגרמנית: Johann Friedrich Engel; 24 באפריל 1844 – 2 במרץ 1921) היה צייר ומאייר גרמני. הוא חי זמן מסוים בארצות הברית.

== ביוגרפיה ==
בגיל שמונה עבר אנגל לארצות הברית עם הוריו. הם התיישבו באלבני, ניו יורק. אנגל למד בשיעורי הצייר הבלגי פרנסואה. הוא חזר לגרמניה בשנת 1861 והצטרף לאקדמיה לאמנויות בדיסלדורף. ב־18 בינואר 1862 הצטרף לאקדמיה המלכותית לאמנויות במינכן. לאחר שסיים את לימודיו בשנת 1868, חזר לארצות הברית. בשנת 1873 שב לגרמניה והתיישב במינכן, שם נפטר ב־2 במרץ 1921.<ref>Körner, Hans-Michael; Jahn, Bruno (2005). Große Bayerische Biographische Enzyklopädie (in German). Muchen: K. G. Saur. p. 451.</ref>

== קריירה ==
אנגל היה צייר פורטרטים וצייר סצינות ז'אנריות. עבודותיו כוללות פורטרטים של ילדים בתלבושות בוואריות מסורתיות או סצינות המתרחשות באזור בוואריה עילית, למשל הדייגת (1879) או חזרה מהדייג.

משפחתו של אנגל שימשה לו השראה, כשנכדו הוגו היה דוגמן לציור אחד לפחות.

עבודתו המאוחרת כוללת סצינות ז'אנריות, בעיקר ציורים כמו מזל טוב, סבתא שלנו, אורחים ליד הקיר, בדידות עליזה (1898) והסוד (1901). בשנת 1910 הוא יצר שלושה ציורים עם ייצוגים אלגוריים של עונות השנה.<ref></ref>

עיקר עבודתו היא באוספים פרטיים.

== גלריה ==
<gallery mode="packed" heights="170">
File:Johann Friedrich Engel - Kinderportrait.jpg|דיוקן של ילד

File:Johann Friedrich Engel - Kinderzeit.jpg | ילדים

File:Johann Friedrich Engel - Der junge Bauer.jpg | איכר צעיר

File:Johann Friedrich Engel - Ruderboot mit Bauern.jpg| סירת חתירה

File:Johann Friedrich Engel - Die Jahreszeiten (Sommer).jpg | קיץ

File:Johann Friedrich Engel - Die Jahreszeiten (Herbst).jpg| סתו

</gallery>

==קישורים חיצוניים==

== הערות שוליים ==

קטגוריה:ציירים גרמנים
קטגוריה:גרמנים שנולדו ב-1844
קטגוריה:גרמנים שנפטרו ב-1921
פרס בולשאיה קניגה

פרס בולשאיה קניגה (ברוסית: Большая книга, "הספר הגדול") הוא פרס ספרותי המוענק ברוסיה החל משנת 2005.

בשלב הראשון חבר מומחים בוחר כ-40–50 ספרים של "הרשימה הארוכה". הרשימה נסגרת ב-30 באפריל. בשלב השני נבחרת "הרשימה הקצרה", הכוללת 8–15 יצירות. עד 31 במאי הרשימה מתפרסמת באתר הפרס.

לאחר הגדרת "הרשימה הקצרה", ההכרעה עוברת לחבר השופטים, המונה כ-100 מומחים בתחום הספרות. הפרס הראשון הוא 3 מיליון רובל. בנוסף לשלושה פרסים מוענקים בדרך כלל פרסים נוספים, כגון "עבור תרומה לספרות", "עבור יושר ספרותי" וכו'. 

כמו כן ניתן להצביע באתר הפרס. לספרים שקיבלו רוב קולות באתר הפרס מוענק פסלון.

זוכי הפרס הראשון:
* 2006 – דמיטרי ביקוב. בהצבעה באתר הגיע למקום השני.
* 2007 – לודמילה אוליצקיה. בהצבעה באתר הגיע למקום הראשון.
* 2008 – ולדימיר מקאנין
* 2009 – לאוניד יוזפוביץ'. בהצבעה באתר הגיע למקום השני.
* 2010 – פאבל בסינסקי
* 2011 – מיכאיל שישקין. בהצבעה באתר הגיע למקום הראשון.
* 2012 – דניאל גרנין
* 2013 – יבגני וודולזקין. בהצבעה באתר הגיע למקום השלישי.
* 2014 – זכר פרילפין. בהצבעה באתר הגיע למקום השני.
* 2015 – גיזל יאחינה. בהצבעה באתר הגיע למקום הראשון
* 2016 – לאוניד יוזפוביץ'
* 2017 – לב דנילקין. בהצבעה באתר הגיע למקום השני.
* 2018 – מריה סטפנובה
* 2019 – אולג לקמנוב, מיכאיל סברדלוב ואיליה סימנובסקי עבור ספר משותף
* 2020 – אלכסנדר איליצ'בסקי
* 2021 – לאוניד יוזפוביץ' (בפעם השלישית).
* 2022 – פאבל בסינסקי. בהצבעה באתר הגיע למקום השני.

==קישורים חיצוניים==
* 

בולשאיה קניגה
בולשאיה קניגה
*